The Afrikaners are Starving – pictures & commentary exposing SA Genocide to an International Audience – European Knights Project
G. Wolf Afrikaner Genocide, Afrikaners starving, censorbugbear, de Nugent Africa, John de Nugent, John de Nugent Afrikaners	 November 2, 2014
contributed by Jack Sen & John de Nugent
Most Famous Afrikaner singer songwriter, Bok Van Blerk
[HERE FOLLOWS THE SAME TEXT IN AFRIKAANS)
Wanneer ons almal eendag voor God moet verskyn en ons geoordeel moet word, sal dit onsself wees wat die oordeel gaan fel. Die veroordeeldes sal self besef dat hulle lewenspad Christus nie waardig was nie en dat hulle nooit bereid was om een opoffering ter wille van Hom te maak nie. Hulle sal onthou hoe hulle lamlendig gestaan en toekyk het hoe die Heilige naam van God uit die skole verban is, hoe hulle dit met 'n skouerophaling aanvaar het dat die gebed van die Regering nie meer tot hulle Verlosser, die Seun van God, gerig word nie, hoe hulle die leuens van die media geglo het sonder om self te dink of ondersoek in te stel, hoe hulle hul rug gedraai het toe Satan die kinders van God aangeval het, en net bly was dat dit nie hulle was nie.
Sal hulle dan ook onthou hoedat hulle, terwille van geldelike voordeel, 'n blink motor, 'n hoë pos en 'n handvol aardse besittings geredelik saam met die volgelinge van Satan voor die afgode gebuig het, met hulle ooreenkomste gesluit en hulle guns gesoek het?
Genadige God, was daar nòg 'n volk met soveel ruggraatlose papperds onder sy manne? Waar is daar 'n volk wat tjoepstil bly sit en toekyk terwyl sy erfenis, sy kinders, sy geestesgoedere, ja, alles wat syne is, geroof en geplunder word? Wys my nog die volk wie se parlement deur 'n rowerbende bestuur word, wat alles wegdra wat voorkom en waarvan baie uit die tronke vrygelaat moes word sodat hulle die landsbestuur kon oorneem!
Ek sien in die Boer van vandag 'n samevoeging van wat Israel deurgemaak het soveel eeue gelede. Hierdie volk ondergaan 'n straf soos wat die Israeliete ondergaan het. Hulle was vir 400 jaar slawe in Egipte. Ons slawerny sal kort van duur wees, maar net so fel. Ons wag op 'n Verlosser, 'n Moses, 'n Elia, want die volk self kan die gemors nie meer herstel nie. Ons is bannelinge in ons eie land, uitgestoot tot bedelaars langs die paaie.
Namens al ons blanke vaders wat hulle in 1994 by FW de Klerk geskaar het, wou ek vandag by 'n ieder en elk van julle om vergiffenis pleit; vergiffenis nie net vir dit wat ons julle aangedoen het nie, maar ook vir alles wat ons as ouers nagelaat het om te doen.
Ons het swyend en doodstil bly sit toe ons die swart barbaar moes stuit, toe ons moes keer dat hy alles wat julle s'n is, vir hom vat. Ons het niks gedoen nie, want ons het nie omgegee dat daar vir julle — die nageslag van óns vaders — geen toekoms is nie, geen vaderland, geen geskiedenis, geen heil, ja, geen God is om aan vas te hou nie.
Die dag toe ons nuwe jesus in sy bont hemp deur die land begin waggel het, het onsself die Gedenknaam van onse God in die Parlement taboe verklaar. Ons kerk het Hom verplig om die preekstoel met voorvadergeeste te deel; en in jul skole het die blanke leerders Hom op die skoolgrond omsingel, gevange geneem en soos 'n uitvaagsel agter die toilette aan 'n paal gespyker.
Met die referendum van '93 het FW De Klerk op TV gesê ons moet kies — kies, tussen die SA krieketspan (wat angstig sit en wag om in Nieu-Seeland te speel), se toekoms, of julle s'n — en, glo my, dit was maklik, julle het los hande verloor!
Net soos De Klerk, het ons nie omgegee dat ons keuse julle geheel en al sonder werk, heenkome of hoop sou laat nie, nie omgegee dat ons moeders en pragtige dogters genadeloos, wreed en dierlik verkrag, verneder en aaklig vermoor word nie, dat duisende van ons weerlose bejaardes op hul plase soos varke geslag word nie. Ja, sowaar as wat God leef, FW de Klerk en ons het nié omgegee nie! Ons het nie die moed gehad om hom vas te trap en keel-af te sny nie — ook was ons te bang om die barbaar, met God aan ons sy, storm te loop — want, net soos 'n Simson het ons na die verkiesing skielik besef sy Krag het ons verlaat, en ook sy Swaard, wat op 16 Desember 1838 nog die wa ters van die Ngome in bloed verander het!
Liewe wit seun en liewe wit dogter van my volk, hoe durf ons julle om vergifenis vra? Hoe durf ons sê ons is jammer, terwyl veldduiwels op jul moeders se grafte dans, terwyl ons en FW in die reuse-FIFA-tempels rondom die sportaltaar versamel om die barbaar in ons midde, met ba(ä)l onder die arm, toe te juig?
Maar, soos vir 'n Beyers Naudé, 'n Joe Slovo en vele ander verlooptes, is die tyd vinnig besig om ook vir ons en FW uit te loop. Ja, en aanstons sal ons geroep word om, sonder raadsman, sonder advokaat, voor die Groot Stoel te verskyn. En, net soos FW, vrees ons ook daardie oomblik, vrees ons die vraag wat Hy ons gaan vra: "Hoekom? Hoekom het julle dit aan jul vaderland, jul voorouers en jul kinders gedoen?"
Ons vaderland het ons weggegee, ons voorouers is lankal by húlle vaders versamel — julle is al wat oorgebly het in hierdie bloedbevlekte, sterwende land. En wat ons nou by julle wil weet, liewe wit seun en liewe wit dogter van Bloedrivier, is — WAT MOET ONS HOM ANTWOORD?
‹ WHITE MAN IN AMERICA, YOUR TIME IS ALMOST UP! DÉJÀ VU IN SOUTH AFRICA – a Warning from an Afrikaner Friend	› Understanding the Kennedy Assassination by John de Nugent